# Templed Enghreifftiol o Lythyr Cais – Newid Gyrfa

Eich enw
Llinell 1 eich cyfeiriad
Llinell 2 eich cyfeiriad
Cod post

Rhif ffôn:
E-bost:

Dyddiad enghreifftiol

Enw’r Cwmni/Cyflogwr
Llinell cyfeiriad 1
Llinell cyfeiriad 2
Cod post

Annwyl Syr/Fadam neu enw’r cyflogwr
 *(Cyflwyniad - Dyma lle byddech yn egluro'r rôl yr ydych yn gwneud cais amdani a ble y gwelsoch chi'r swydd yn cael ei hysbysebu) Er enghraifft*
**CYF: Swydd Darllenydd Mesurydd (cyfeirnod 556027)**

Rwy'n ysgrifennu i wneud cais am swydd Darllenydd Mesurydd gyda Dŵr Cymru, yn dilyn colli fy ngwaith ar ôl 16 mlynedd o brofiad gyda fy nghyflogwr blaenorol. Gwelais y swydd yn cael ei hysbysebu ar wefan Indeed.

(*Cyflwyno eich hun – Dyma'ch cyfle i ddweud wrth y cyflogwr am y sgiliau a’r rhinweddau allweddol sydd gennych sy'n addas i'r rôl rydych yn gwneud cais amdani. Dylech egluro sut rydych wedi ennill y sgiliau hyn mewn swyddi blaenorol. Gallwch hefyd ychwanegu llwyddiannau allweddol, fel rhagori ar dargedau neu gyflawni dyfarniadau.)* Er enghraifft

Fel y gwelwch o fy CV atodedig, mae gen i brofiad helaeth o weithio mewn diwydiant, yn yr awyr agored ac mewn rolau ymarferol.

Rwy'n gyfarwydd â gweithio mewn amgylchedd lle mae gwaith tîm a thargedau yn chwarae rhan bwysig yn y drefn ddyddiol. Fel arweinydd tîm mewn ffatri leol, defnyddiais fy sgiliau negodi a threfnu i wella cynhyrchiant ein tîm 30 y cant.

*(Dywedwch wrth y cyflogwr pam eich bod yn bwriadu gwneud newid, beth allwch chi ei wneud i'r cwmni a/neu’r sgiliau allweddol rydych chi wedi'u datblygu y gallwch eu trosglwyddo i'r rôl hon. Gelwir y rhain yn sgiliau trosglwyddadwy) Er enghraifft*Dwi'n addasadwy ac yn hyblyg, yn barod ac yn awyddus i ddysgu, ac yn dysgu sgiliau newydd yn gyflym. Wrth ddechrau rôl goruchwyliwr CNC, dysgais sut i reoli offer cyfrifiadurol newydd o fewn wythnos, fel y gallwn hyfforddi cydweithwyr.

Yn ogystal, rwy'n teimlo fy mod yn hynod o dda am wneud i eraill deimlo'n gyfforddus, ac rwyf bob amser yn siriol, yn gwrtais ac yn ddibynadwy, gan gyfathrebu'n effeithiol ag eraill.

*(Brawddeg/paragraff i gloi – Dyma ble rydych chi’n cau eich llythyr gyda nodyn atgoffa pam mai chi yw’r ymgeisydd gorau ar gyfer y swydd.) Er enghraifft*

Rwy'n teimlo y byddai'r cyfuniad o’m sgiliau a’m profiad yn fy ngwneud yn ymgeisydd delfrydol ar gyfer swydd yn eich sefydliad a'r heriau newydd a ddaw yn ei sgil.

Edrychaf ymlaen at glywed gennych yn fuan ac rydw i ar gael ar gyfer cyfweliad unrhyw bryd.

Yn gywir (*os gwnaethoch chi ddechrau’r llythyr gydag Annwyl Syr/Fadam*) a hefyd Yn gywir (*os ydych chi’n ysgrifennu at rywun gan ddefnyddio eu henw nhw*)

*(Eich enw llawn)*